Orteza de genunchi mobila cu articulatii reglabile GENU REHA COOL ROM, SRT326, Triamed
Tehnico medicale > Îngriijire și recuperare medicală > Orteze și suporturi ortopedice
Orteza de genunchi mobila cu articulatii reglabile GENU REHA COOL ROM, SRT326, Triamed Se utilizează pentru imobilizare postchirurgicală, controlul flexiei şi extensiei articulaţiei genunchiului, traumatisme ale articulaţiei genunchiului sau fracturi minore. Orteza este un suport pentru articulaţia genunchiului, cele două articulaţii laterale blocabile asigurând stabilitate şi siguranţă la utilizare. Datorită formei sale, orteza poate fi utilizată pe un genunchi al cărui relief anatomic este deformat, având posibilitatea de reglare a compresiei prin modul de închidere şi prin cele 4 benzi de fixare. Componentele textile pentru gambă și coapsă sunt reglabile în funcţie de circumferinţă. Reglarea se face prin tăiere la nivelul cusăturilor transversale pentru a evita destrămarea materialului (cusătura rămâne pe orteză). Orteza este realizată din material textil, deschisă anterior şi este prevăzută cu: 2 atele metalice cu articulaţie mobilă, reglabilă, câte una pe fiecare parte. Articulaţiile sunt ușor de accesat, fiind acoperite cu un capac din material plastic. Reglarea unghiului se face cu ajutorul a 2 cleme de fixare. Aceste cleme se acţionează prin apăsare și mutare spre poziţia dorită. Posibilităţile de limitare a mișcării sunt: flexie 0°, 15°, 30°, 45°, 60°, 75°, 90°, 105°, 120° extensie 0°, 15°, 30°, 45°, 60°, 75°, 90° 2 benzi de fixare prevăzute cu scai la nivelul gambei 2 benzi de fixare prevăzute cu scai la nivelul coapsei. Lungime: 50cm. Compozitie: Material textil cașerat cu 3 straturi. Ansamblul textil cașerat se comportă ca un regulator de umiditate, asigurând un transfer rapid al umidităţii spre exterior. Dimensiune: Pentru circumferința genunchiului între 30 – 52 cm.